Diari Oficial de la Generalitat Valenciana


Sumari del DOGV 5793, del 26-06-2008 (2008/7253)

Informació pública de l'emissió de quotes, en període voluntari, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2008.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5793

Data del DOGV
:   26-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/7253


Data del document
:   26-05-2008

Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Informació pública de l'emissió de quotes, en període voluntari, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2008.  
 [2008/7253]  
En compliment a la Llei 3/1993, 22 de març, Bàsiques de les Cambres Oficials de Comerç, Indústria i Navegació, en els articles 6, 12, 13 i 14 (BOE 70, de 23.03.1993), article 62 de la Llei 12/1996, de 30 de desembre, de Pressupostos Generals de l'Estat, Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana, Llei 51/2002, de 27 de desembre, Llei 58/2003, de 17 de desembre; Reial Decret 939/2005, de 29 de juliol, Reial Decret 520/2005, de 13 de maig i altres normes vigents que les desenvolupen, complementen i/o substituïsquen, esta Cambra Oficial de Comerç, Indústria i Navegació comunica als seus electors contribuents el cobrament de les exaccions següents, exigibles segons la Llei:  
IAE: Una exacció del 2% que s'exigirà als obligats al pagament del RCP que estiguen subjectes i no exempts del IAE i que es girarà sobre cadascuna de les quotes municipals, provincials o nacionals d'este impost que aquells hagen de satisfer.  
La quota cameral mínima serà de 60 €, per cada quota exigible, per a l'exercici de cobrament de la Cambra de l'any 2003; import que s'actualitzarà anualment d'acord amb l'IPC.  
Quan una empresa haja de pagar 26 o més quotes per esta exacció a una mateixa Cambra, l'import que esta haurà de liquidar per cadascuna de les quotes mínimes serà el resultant de l'aplicació de l'escala establida en l'article 12.1.a) de la Llei 3/1993. Les quantitats fixades per a cada tram s'aplicaran al nombre de quotes compreses en este amb independència de les que hagen de pagar per les quotes corresponents als altres trams.  
IRPF: Una exacció del 0,15% girada sobre els rendiments als quals es referix la secció 3ª del capítol primer del títol II de la Llei 40/1998, de 9 de desembre, de l'Impost sobre la Renda de les Persones Físiques, quan deriven d'activitats incloses en l'article 6 de la Llei 3/1993 (article 62 de la Llei 12/1996).  
Impost de societats: l'article 62 de la Llei 12/1996 establix una exacció del 0,75% girada sobre la quota líquida de l'impost sobre societats en el tram comprés entre 0,01 € i 60.101,21 € de quota. Per a les porcions de la quota líquida de l'Impost sobre Societats que superen l'indicat límit, el tipus aplicable a cadascun dels trams de quota serà el que s'indica a continuació:  
Trams/Euros %  
de 60.101,22 a 601.012,10 0,70%  
de 601.012,11 a 3.005.060,52 0,65%  
de 3.005.060,53 a 6.010.121,04 0,55%  
de 6.010.121,05 a 72.287.609,09 0,45%  
de 99.743.443,10 a 37.724.249,13 0,30%  
de 98.117.931,14 a 97.583.444,18 0,15%  
més de 49.780.157,18 0,01%  
(Xifres convertides a euros per Resolució 16/2001, de 29 de novembre, de la Direcció General de Tributs)  
Terminis per a efectuar el pagament  
De conformitat amb la Llei 58/2003, de 17 de desembre, General Tributària:  
Notificacions entre els dies 1 i 15 de cada mes, fins al dia 20 del mes següent o hàbil posterior.  
Notificacions entre els dies 16 i últim de cada mes, fins al dia 5 del segon mes o hàbil posterior.  
Finalitzat el període de pagament voluntari, el cobrament de les quotes impagades serà tramitat conforme al procediment de recaptació en via de constrenyiment, amb els recàrrecs i interessos corresponents (Reglament General de Recaptació, Reial Decret 939/2005, de 29 de juliol).  
Formes de realitzar l'ingrés  
Pagament en qualsevol de les entitats bancàries següents: Caja de Ahorros del Mediterráneo, Bancaixa, BBVA, Banco de Valencia, Ruralcaixa, Banco Popular, Caixa d'Estalvis i Pensions de Barcelona la Caixa, Caja Murcia, Banco Guipuzcoano i Caixa Rural Central.  
A les nostres oficines de recaptació a :   
Alacant: c/ Sant Ferran, núm. 4  
Elx: c/ Mariano Benlliure, núm. 4  
Dénia: c/ Ramón y Cajal, núm. 12  
Recursos   
Reclamació economicoadministrativa (art. 17.2. de la Llei 3/1993, de conformitat amb la disposició addicional primera de la Llei 58/2003, de 17 de desembre, General Tributària); recurs de reposició, potestatiu i amb caràcter previ a la reclamació economicoadministrativa (art. 222 i següents, de la Llei 58/2003); sense perjudici d'altres procediments de revisió (art. 216 i següents de la Llei 58/2003). Terminis: un mes, des de l'endemà de la notificació; no és possible la simultaneïtat d'ambdós recursos; en tots els casos, davant la Cambra Oficial de Comerç, Indústria i Navegació d'Alacant.  
Alacant, 26 de maig de 2008.- El president: Antonio Fernández Valenzuela.